मूल्यांकन समितिलाई व्यवस्थापनले प्रस्तावकले पेश गरेभन्दा बढी रकम लिने मार्ग देखाउन दबाब दिएको पनि देखिन्छ । समितिले बाइड बडीको मूल्य र मूल्य बृद्धिदर सही रुपमा उल्लेख गरे पनि अनुसूची खण्डमा एअर बस ३२०—२०० को आधार मूल्य अनावश्यक रुपमा उल्लेख गरेको छ । त्यसको आधारमा प्रस्तावित मूल्य १०४ मिलियनलाई १०८ मिलियन पुर्यान सकिने र सो मूल्य दोस्रो प्रस्तावकको भन्दा कम नै हुने पनि उल्लेख गर्न लगाएको छ ।
